ร้านนี้อยู่ในตลาดไท เราเห็นคนกินเยอะดี เราเลยลองชิมดูมั่ง อยากรู้ว่าสูตรชาววังมันจะอร่อยสักแค่ไหนกัน 

เราสั่งเส้นเล็กหมูน้ำตกไป ดูจากสีแล้วเราว่ามันไม่ค่อยเข้มข้น รสชาติก็ไม่ข้นเลือด แต่น้ำซุปหอมอยู่นะ เป็นกลิ่นเครื่องยาจีน เพราะที่นี่เค้าบอกว่าใช้สูตรน้ำซุปเครื่องยาจีนที่เคี่ยวมาหลายชั่วโมง

 ตับชิ้นใหญ่ดี ลวกมากำลังดี ไม่แข็งเกิน หมูหมักกับลูกชิ้นก็รสชาติใช้ได้ เส้นก็ลวกไม่เละไม่แข็ง จะเสียอย่างเดียวตรงน้ำซุปไม่ค่อยเข้มข้นนี่แหละ แต่ก็คิดไปว่ามันอาจจะเป็นสูตรของเค้าก็ได้ 

กินไปชามนึงยังไม่อิ่ม เราเลยสั่งเกาเหลาหมูตุ๋นเครื่องยาจีนมากินเล่นๆอีกสักชาม เป็นหมูตุ๋นกับเห็ดหอมแล้วก็เครื่องยาจีน 

หมูเปื่อยนุ่มกำลังดี นำซุปก็หวานหอมเครื่องยาจีน อร่อยดีค่ะ อร่อยกว่าก๋วยเตี๋ยวอีก 

นอกจากสองเมนูนี้แล้วนะคะ ที่ร้านก็ยังมีเมนูขนมจีนด้วย ยืนพื้นเลยเป็นขนมจีนน้ำยา ส่วนแกงเขียวหวานจะมีสลับๆกันไประหว่างแกงเขียวหวานหมู ไก่ แล้วก็ปลากราย 

อ้อเห็นมีขาหมูด้วยนะ เป็นร้านก๋วยเตี๋ยวที่ขายหลายอย่างจริงๆ